|  |  |  |  |  |  |
| --- | --- | --- | --- | --- | --- |
| UAB „Skuodo vandenys“ |  | 2021-06-0 | Nr. | (4.1.12)-R2- | |
| Į | Nr. |  | |
|  | | | | | |
|  | | | | |  |

**DĖL SKUODO RAJONO SAVIVALDYBĖS LŪKESČIŲ, SUSIJUSIŲ SU UAB „SKUODO VANDENYS“ VEIKLA 2021-2023 METAIS**

Šiuo raštu pateikiami UAB „Skuodo vandenys“ (toliau – Bendrovė) akcininko – Skuodo rajono savivaldybės (toliau – Savivaldybė), lūkesčiai dėl Bendrovės veiklos krypčių, keliamų tikslų ir jų vertinimo rodiklių.

Lūkesčių raštas parengtas vadovaujantis Lietuvos Respublikos Vyriausybės 2007 m.

birželio 6 d. nutarimo Nr. 567 „Dėl Savivaldybių turtinių ir neturtinių teisių įgyvendinimo

savivaldybių valdomose įmonėse tvarkos aprašo patvirtinimo“ (toliau – Nutarimas) ir Skuodo rajono savivaldybės valdomų uždarųjų akcinių bendrovių strategijų sudarymo, atnaujinimo ir įgyvendinimo, pasiektų veiklos tikslų atitikties joms nustatytiems veiklos tikslams vertinimo tvarkos aprašo (toliau – Aprašas), patvirtinto Skuodo rajono savivaldybės tarybos 2021 m. gegužės 27 d. sprendimu Nr. T9-118 „Dėl Skuodo rajono savivaldybės valdomų uždarųjų akcinių bendrovių strategijų sudarymo, atnaujinimo ir įgyvendinimo, pasiektų veiklos tikslų atitikties joms nustatytiems veiklos tikslams vertinimo tvarkos aprašo patvirtinimo“ nuostatomis.

Lūkesčiai formuojami 3 metų (2021–2023 metų) laikotarpiui, tačiau pagal poreikį raštas gali būti atnaujinamas. Raštas turėtų tapti pagrindu rengiant ir peržiūrint Bendrovės strateginį planą. Raštas nėra teisinis įpareigojimas ir yra skirtas skatinti bendradarbiavimą tarp Bendrovės ir Savivaldybės. Bendrovė ir jos valdymo organai privalo vadovautis galiojančiais teisės aktais, Bendrovės įstatais ir kitais Bendrovės akcininko priimtais sprendimais, gerąja įmonių valdymo praktika ir prisiimti atsakomybę už priimamus sprendimus. Įgyvendinant šiuo raštu pateiktus Savivaldybės lūkesčius Bendrovės valdymo organai privalo vadovautis protingumo, skaidrumo, efektyvumo ir racionalaus turto valdymo principais.

**Bendrovės veiklos kryptys**

Bendrovės pagrindinė veikla – vykdyti viešąjį vandens tiekimą savivaldybės viešojo vandens tiekimo teritorijose. Užtikrinti geriamojo vandens tiekimą vartotojams naudojant reikalingas technines, organizacines, ekonomines, higienos ir aplinkosaugos priemones. Surinkti, transportuoti, išvalyti, apskaityti, ištirti išleidžiamas į aplinką nuotekas, sutvarkyti valymo metu susidariusį dumblą ir kitas atliekas. Prižiūrėti ir remontuoti lauko vamzdyną, skirtą geriamajam vandeniui patiekti nuo jo paruošimo įrenginių iki vartotojo įvado. Užsiimti vandens statinių statyba, vandentiekio šildymo ir oro kondicionavimo sistemų įrengimu ir krovinių vežimu keliais. Teikti pirčių, baseino, treniruoklių paslaugas Skuodo higienos ir sveikatingumo centre (kuris Bendrovės valdomas patikėjimo teise).

Savivaldybės keliamas tikslas Bendrovei – savivaldybės pavestos savarankiškosios funkcijos - geriamojo vandens tiekimo ir nuotekų tvarkymo organizavimas, užtikrinant saugos ir

kokybės reikalavimus atitinkančio geriamojo vandens tiekimą ir nuotekų tvarkymą Skuodo rajono savivaldybės viešojo geriamojo vandens tiekimo ir nuotekų tvarkymo teritorijoje ir šių paslaugų plėtrą.

**Bendrovės veiklos lūkesčiai ir vertinimas**

Savivaldybė Bendrovei kelia šiuos lūkesčius:

1. užtikrinti Bendrovei pavestą savivaldybės organizuojamą savarankiškąją geriamojo vandens tiekimo ir nuotekų tvarkymo funkcijos vykdymą;

2. vykdant geriamojo vandens tiekimo ir nuotekų tvarkymo infrastruktūros plėtrą siekti, kad būtų įgyvendinamas Skuodo rajono savivaldybės vandens tiekimo ir nuotekų tvarkymo infrastruktūros plėtros planas;

3. užtikrinti kokybiškas geriamojo vandens tiekimo ir nuotekų tvarkymo paslaugas vartotojams ir abonentams bei sudaryti sąlygas kuo didesniam fizinių ir juridinių asmenų kiekiui prisijungti prie centralizuoto vandens tiekimo ir nuotekų tinklų;

4. vykdyti vandentiekio įvadų modernizavimą, tobulinti technologinius procesus ir atnaujinti vamzdynus, mažinti vandens nuostolius ir elektros energijos sąnaudas;

5. palaikyti geriamojo vandens kokybės reikalavimus, parengti priemonių planą dėl geriamojo vandens indikatorių rodiklių pagerinimo pagal Lietuvos higienos normos HN 24:2003 „Geriamojo vandens saugos ir kokybės reikalavimai“ ;

6. užtikrinti saugų nuotekų perpumpavimą ir išvalymą;

7. kontroliuoti klientų įsiskolinimus;

8. įgyvendinti Geriamojo vandens tiekimo ir nuotekų tvarkymo įstatymo reikalavimus dėl neturinčių licencijų vandens tiekėjų ir nuotekų tvarkytojų paslaugų perėmimo;

9. užtikrinti darbuotojams sąžiningą ir rinkos sąlygas atitinkantį darbo užmokestį ir aplinką, planuoti ir vykdyti socialiai atsakingą veiklą.

10. Bendrovės direktorius turi iš anksto informuoti Savivaldybę ne tik apie esminius sprendimus, bet ir apie kitus potencialiai su Bendrovės savininko interesais susijusius svarbius sprendimus:

10.1. potencialius teisminius ginčus;

10.2. galimas situacijas, kai Bendrovės direktoriaus, darbuotojų ar kitų susijusių šalių asmeniniai interesai prieštarauja ar gali prieštarauti Bendrovės interesams;

10.3. didelio mąsto darbuotojų atleidimą;

10.4. planuojamus stambius pirkimus ar pardavimus;

10.5. galimą žalą visuomenei ar aplinkai;

10.6. spaudos pranešimus, kurie gali reikalauti Savivaldybės komentarų;

10.7. bet kokius korupcijos ar politinės įtakos atvejus;

10.8. kitas esmines rizikas, keliančias grėsmę Bendrovės veiklai ir (ar) reputacijai.

**Kita informacija**

Savivaldybė, siekdama prisidėti prie tinkamo Bendrovei pateiktų lūkesčių įgyvendinimo, vykdys finansinius įsipareigojimus, numatytus Skuodo rajono tarybos sprendimuose, Savivaldybės administracijos direktoriaus įsakymuose, sudarytose sutartyse.

Bendrovės vadovas yra atsakingas už Lūkesčių rašte nustatytų tikslų, kurie privalomai numatomi ir Bendrovės strateginiame veiklos plane (strategijoje), įgyvendinimą. Vadovaujantis aprašo nuostatomis, informaciją apie šiame Lūkesčių rašte išdėstytų Savivaldybės lūkesčių įgyvendinimą kartu su metine Bendrovės veiklos ataskaita Bendrovės vadovas pateiks Savivaldybės administracijos direktoriui kiekvienais metais iki kovo 31 d. Ataskaita vertinama ir atitinkami sprendimai priimami vadovaujantis galiojančiu Aprašu.

|  |  |
| --- | --- |
| Administracijos direktorius | Žydrūnas Ramanavičius |

Rasa Andriekienė, tel. (8 440) 455 90, el. p. rasa.andriekiene@skuodas.lt